Ma nerra tamawt ɣer tsekkiwin n yisegzawalen i d-nebder, ad naf nezmer ad d-nini dakken asegzawal n J.M. Dallet d asegzawal amatu n tutlayt. Acku deg-s ur nettaf ara la tidyanin timezruyanin, la ismawen yimdanen, la ismawen n temdinin, daɣ ur yerzi ara yiwen n unnar kan, ad t-naf igmer-d akk awalen n tutlayt, iga-yasen tasleḍt tasnilsant (awal-a: d isem; d amyag; d tanzeɣt....) d tesleḍt tanamkant.